Foto: RIA Novosti Iroq harbiylari Mo‘sul shahri sharqidagi 6ta kvartalni IShID jangarilaridan ozod qilgan. Bu haqda shaharni ozod etish bo‘yicha harbiy amaliyotga boshchilik qilayotgan general-leytenant Abdulamir Yaralla ma’lum qilgan. «Aksilterror bo‘limlar bugun Mo‘sul sharqidagi Al-Malyain, As-Samah, Al-Xadra, Kirkukli, Al-Quds va Al-Karama mavzelarini ozod qilishdi», — degan u mahalliy telekanal efiri orqali. Uning so‘zlariga ko‘ra, bu mavzelarda janglar tugagach, bu mavzelardagi davlat muassasalari binolarida Iroq bayroqlari ko‘tarilgan. 1 noyabr kuni Iroq armiyasi Mo‘suldagi kvartallardani birini jangarilardan to‘la ozod qilgani ma’lum bo‘lgandi.